เดินผ่านร้าน Mister Donut เห็นมีโดนัทออกใหม่สูตรลับเชฟเอียนดูแล้วน่าสนใจก็เลยพุ่งเข้าร้านซื้อมาลองชิม น่าเสียดายเราไปซื้อตอนดึกแล้ว ใกล้จะปิดร้าน โดนัทขายเกือบหมด โดนัทสูตรเชฟเอียนเลยเหลือไม่ครบ

โดนัท สูตรลับเชฟเอียนเป็นโดนัทพรีเมี่ยมสไตล์อิตาเลี่ยน 6 รสชาติ โดยจะแยกเป็นโดนัทแบบคาว 3 แบบ แบบหวาน 3 แบบ ตอนที่เราไปเหลืออยู่อย่างละ 2 แบบ ก็เลยจัดการซื้อมาชิมทั้ง 4 รส

แบบคาว ซื้อ ซอสเซจ คาโบนาร่า 32 บ.กับ ชิกเก้น ไวท์ซอส 32 บ. แบบหวาน ซื้อ คาราเมล แอปเปิ้ล ครัมเบิ้ล 25 บ.กับ แพชชั่นฟรุต ไวท์ครีม 25 บ.

เราได้ชิมทุกชิ้นนะ อย่างละนิดอย่างละหน่อย ส่วนตัวคิดว่าแบบคาวธรรมดา ๆ ไปนิด กินแล้วยังไม่ถูกปากเท่าไหร่ แต่แบบหวานอร่อยดี อย่างคาราเมล แอปเปิ้ล ครัมเบิ้ล กัดไปแล้วก็จะมีกรุบ ๆ แต่ที่ชอบสุดก็คงจะเป็นแพชชั่นฟรุต ไวท์ครีม ด้านบนตกแต่งด้วยครีม แซมด้วยซอสรสเสาวรส ด้านในมีไส้คัสตาร์ดกลินเสาวรสด้วย หอมหวาน อร่อย ชอบ เจออีกจะซื้ออีกค่า เรายังเหลือมิกซ์ เบอร์รี่ กับ สไปซี่ ชิกเก้นแฮม โบโลเนสที่ยังไม่ได้ลอง ไว้เดี๋ยวไปใหม่